

**BG05M2ОP001-3.018-0001 „Подкрепа за приобщаващо образование“**

***ПРОЕКТ BG05M2OP001-3.018-0001 „ПОДКРЕПА ЗА***

***ПРИОБЩАВАЩО ОБРАЗОВАНИЕ”***

Министерството на образованието и науката (МОН) е конкретен бенефициент по процедура чрез директно предоставяне на безвъзмездна финансова помощ по Оперативна програма "Наука и образование за интелигентен растеж" 2014-2020 г. BG05M2OP001-3.018 „Подкрепа за приобщаващо образование”, проект BG05M2OP001-3.018-0001 „Подкрепа за приобщаващо образование. Проектът е насочен към осигуряване на по-високо качество и по-добър достъп до образование на деца и ученици със специални образователни потребности, с хронични заболявания, в риск и с изявени дарби в системата на предучилищното и училищното образование чрез предоставяне на допълнителна подкрепа за личностно развитие.

**Основната цел** на проекта е насочена към насърчаване и разгръщане на потенциала за личностно развитие на деца и ученици със специални образователни потребности, с хронични заболявания, в риск и с изявени дарби чрез допълнителна подкрепа, с оглед успешната им реализация и социализация.

**Специфичните цели на проекта са:**

1. приобщаване на деца и ученици със специални образователни потребности, с хронични заболявания, в риск и с изявени дарби – с доказани постижения в науките, изкуствата и спорта, в детски градини и училища, осигуряващи обучение за придобиване на основна степен на образование, в системата на предучилищното и училищното образование чрез предоставяне на допълнителна подкрепа за личностно развитие, включително чрез оборудване на специализирани кабинети и разработване на дидактически материали за работа с деца и ученици със специални образователни потребности, с хронични заболявания, в риск и с изявени дарби;

2. повишаване на капацитета на институциите в системата на предучилищното и училищното образование за осъществяване на приобщаващо образование, в т.ч. чрез квалификация на педагогическите специалисти за предоставяне на допълнителна подкрепа за личностно развитие на деца и ученици със специални образователни потребности, с хронични заболявания, в риск и с изявени дарби;

3. превенция на насилието и агресията, създаване на сигурна училищна среда и семейна подкрепа в процеса на приобщаващото образование.

**Целевите групи по проекта са:**

1. деца и ученици със специални образователни потребности от детски градини и от училища, осигуряващи обучение за придобиване на основна степен на образование;
2. деца и ученици с хронични заболявания от детски градини и от училища, осигуряващи обучение за придобиване на основна степен на образование;
3. деца и ученици в риск от детски градини и от училища, осигуряващи обучение за придобиване на основна степен на образование;
4. деца и ученици с изявени дарби, с доказани постижения в областта на науките, изкуствата и спорта от детски градини и училища, осигуряващи обучение за придобиване на основна степен на образование;
5. педагогически специалисти и непедагогически персонал от детските градини и училищата, осигуряващи обучение за придобиване на основна степен на образование;
6. специалисти от екипи за подкрепа за личностно развитие;
7. специалисти от регионалните центрове за подкрепа на процеса на приобщаващото образование (РЦПППО), регионалните здравни инспекции (РЗИ) и дирекциите „Социално подпомагане“ (ДСП), от центровете за специална образователна подкрепа (ЦСОП) и от Държавния логопедичен център (ДЛЦ);
8. родители на деца и ученици от детските градини и училищата, осигуряващи обучение за придобиване на основна степен на образование.

***Индикатори за изпълнение:***

* Брой деца и ученици със специални образователни потребности, включени в дейности, подкрепени по ИП9i – 4100;
* Брой детски градини, подкрепени по операцията за представяне на допълнителна подкрепа за личностно развитие – 220;
* Брой училища (до основна степен на образование), подкрепени по операцията за представян на допълнителна подкрепа за личностно развитие – 430;
* Брой специалисти, обучени за предоставяне на допълнителна подкрепа за личностно развитие на деца и ученици – 4850;
* Брой деца и ученици с хронични заболявания, в риск, с изявени дарби, получили допълнителна подкрепа за личностно развитие по операцията – 7700.

ДГ „Звънче“ е една от градините, включени в проекта, като по Дейност 4. Закупуване на оборудване за допълнителна подкрепа за личностно развитие, включително за специализирани кабинети и помещения, имаме закупено оборудване, техника и материали за корекционна работа. Чрез тях беше обновен специализирания кабинет за допълнителна подкрепа за личностно развитие на децата от целевите групи.

Приобщаващото образование съгласно ЗПУО е процес на осъзнаване, приемане и подкрепа на индивидуалността на всяко дете или ученик и на разнообразието от потребности на всички деца и ученици чрез активиране и включване на ресурси, насочени към премахване на пречките пред ученето и научаването и към създаване на възможности за развитие и участие на децата и учениците във всички аспекти на живота на общността. Най-важният ресурс в този процес е човешкият фактор – специалистите, които осигуряват предоставянето на допълнителната подкрепа за личностно развитие на децата и учениците.

Осъществяването на ефективно и успешно приобщаващо образование изисква тези специалисти да бъдат назначени в самите детски градини, където се обучават децата, за да може да направят по-пълна и точна оценка на индивидуалните потребности на всяко дете, като го наблюдават в неговата естествена среда сред връстниците му, в различните педагогическите ситуации в детската градина, както и в цялост да окажат допълнителна подкрепа на децата и учениците за тяхното личностно развитие.

***По поддейност 5.4.*** Осигуряване на допълнителен персонал от педагогически специалисти и от други специалисти, в т.ч. помощници на учителя, в детските градини и училищата по проекта за предоставяне на допълнителна подкрепа за личностно развитие на деца и ученици, в градината вече имаме и назначен ресурсен учител.